Ханс Магнус Енценсбергер
Есента, 1944

Превод от немски: Надежда Андреева, —

chitanka.info

Всъщност за онзи, който ги гледаше легнал в тревата,

те бяха чудесни,

потоците бомбардировачи,

бляскащи горе високо

в безоблачното октомврийско небе,

и жалко не бе за сувенирните дреболии,

които изгоряха

на прогнилия таван

нейде далеко там:

колекция от чаши и ангелска коса,

на дядо парижките пощенски картички

(Oh là là) и катарамата на неговия войнишки колан

от една друга война,

надупчени фусти, ордени,

куклени къщички, Психея от гипс

и забравени вече божествени знаци

в кутия за пури —

но труповете в зимника

са още там.

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.